PRIENŲ MENO MOKYKLOS

2023 METŲ VEIKLOS ATASKAITA

VADOVO PRANEŠIMAS

Prienų meno mokykla (toliau – Mokykla) – Kauno g. 2 C, LT-59147, Prienai, tel./faks. (8 319 52979) el. p. rastine@menas.prienai.lm.lt; https://menas.prienai.lm.lt Mokykla įsteigta – 1965 m. birželio 1 d. Nuo 1997 m. pavadinta Prienų meno mokykla. Prienų meno mokykla (toliau – mokykla)– formalųjį švietimą papildančio ugdymo (toliau –FŠPU) ir neformaliojo švietimo mokykla, teikianti vaikų ir suaugusiųjų meninį bei muzikinį ugdymą pagal ilgalaikes ir kryptingas neformaliojo švietimo programas. Mokykloje įgyvendinamos FŠPU 7 metų muzikinio ugdymo ir 7 metų dailės ugdymo programos. Mokykloje veikia 6 meninio ugdymo skyriai: 5 muzikiniai (fortepijono, akordeono, liaudies ir pučiamųjų instrumentų, styginių instrumentų, chorinio dainavimo) ir dailės, kuriuose teikiamos 28 FŠPU ugdymo programos. Muzikavimo pamokos individualizuojamos kiekvienam mokiniui, pagal jo amžių ir gebėjimus. Taip pat teikiamos Neformalaus švietimo meninio ugdymo paslaugos muzikiniuose ir dailės skyriuose: ankstyvojo amžiaus meninis ugdymas, išplėstinis, mėgėjų (vaikų ir suaugusių) meninis ugdymas – 31 ugdymo programa. Mokiniams sudarytos sąlygos lankyti mokomuosius kolektyvus: jaunių ir jaunučių chorus, kanklių ansamblį, akordeonistų ansamblį, smuikininkų ansamblį, styginių instrumentų ansamblį, vokalinį ansamblį ir kitus įvairios mažesnės sudėties ansamblius. Mokykloje ir jos filialuose dirba 43 mokytojai, turintys įvairias kvalifikacines kategorijas (2 ekspertai, 11 metodininkų, 23 vyr. mokytojai ir 7 mokytojai). Dirba 17 etatinių darbuotojų (11,5 et.): direktorė (1et.), dvi filialo koordinatorės (viso 1 et.), ūkvedė (1 et.), vyr. .buhalterė (1 et.), buhalterė (0,5 et.), raštvedė (1 et.), bibliotekininkė (0,25 et.), instrumentų derintojas (1 et.), trys valytojos (iš viso 1,25 et.), budėtoja (0,75 et.), trys darbininkai (iš viso 1,5 et.). Iš viso mokykloje dirba 60 darbuotojų.

STRATEGINIŲ VEIKLOS TIKSLŲ ĮGYVENDINIMAS

2023 m. mokyklos veikla grindžiama Prienų meno mokyklos nuostatais, patvirtintais Prienų r. savivaldybės tarybos 2021 m. gegužės 27 d sprendimu Nr. T3-132, 2022–2024 m. strateginiu planu, patvirtintu mokyklos direktoriaus 2022 m. birželio 7 d. įsakymu Nr. V1-16, taip pat Mokyklos 2022–2023 mokslo metų veiklos planu, patvirtintu 2022 m. rugpjūčio 31 d. įsakymu Nr. (1.3.)V1-20 bei mokyklos 2023–2024 mokslo metų veiklos planu, patvirtintu 2023 m. rugsėjo 1 d. įsakymu Nr. (1.3.)V1-20. 20220 2024 metų strateginio plano tikslai: 1. Tobulinti ugdymo kokybę, siekiant besimokančiojo asmeninės pažangos; 2. Plėtoti muzikinę švietėjišką veiklą, ugdant bendruomeniškumą. Šių tikslų įgyvendinimo priemonės detalizuotos mokyklos 2022–2023 mokslo metų ir 2023–2024 mokslo metų veiklos planuose. Įgyvendintas veiklos plano tikslas 1.1. Aktyviau bendradarbiauti su tėvais, siekiant mokinių mokymosi pažangos. Su tėvais susitarta, kad jų vaikų pasiekimai ir pažanga vertinami pagal Mokinių mokymosi pažangos ir pasiekimų vertinimo tvarkos aprašą patvirtintą 2020 m. rugpjūčio 30 d. įsakymu Nr. (1.3.)V1-27. Išanalizuota pusmečių ir metinių įvertinimų rodikliai muzikiniame ir dailės skyriuje ir nustatyta, kad mokymosi pažangos vertinimo rodiklis mokykloje (su filialais) – 9,5 balo. Rodiklis lyginant su praėjusiais metais nesumažėjo. Pakoreguotos ir patvirtintos septynerių metų formalųjį švietimą papildančio ugdymo programos (akordeono, kanklių, pučiamųjų instrumentų, gitaros). Atliktas giluminis 2022–2023 mokslo metų mokyklos veiklos įsivertinimas pagal rodiklio aspektą „Ugdymo pasiekimų ir pažangos sritis“. Įsivertinimą vykdė mokyklos veiklos kokybės įsivertinimo darbo grupė patvirtinta direktorės 2023 m. sausio 5 d. įsakymu Nr.(1.3.)V1-37. Įsivertinimo metu nustatyti Prienų meno mokyklos veiklos sėkmės veiksniai bei probleminiai aspektai. Sėkmės: mokytojai teikia didelę reikšmę ugdytinių savivertės stiprinimui ir tiki, kad kiekvienas ugdytinis gali paryti pažangą, tėveliai pažymi, kad jų vaikai mokykloje motyvuojami nuolat tobulėti ir auga kaip asmenybės. Tobulintina: ugdytinių pasiekimų aptarimas su tėvais ir globėjais, nepakankamas informacijos teikimas apie vaiko ugdymąsi, pažangą ir pasiekimus. Giluminio veiklos kokybės įsivertinimo išvados aptartos ir pristatytos Mokytojų tarybos posėdyje 2023 m. birželio 14 d. protokolas Nr. 3. Duomenys panaudoti ugdymo proceso planavimui, veiklos kokybės gerinimui. Norėdami įvertinti rodiklio aspekto „Ugdymo pasiekimų ir pažangos sritis“ pokyčius mokykloje Mokytojų taryba priėmė sprendimą tęsti giluminį įsivertinimą šioje srityje ir 2023-2024 mokslo metais. Prienų meno mokyklos direktoriaus 2023 m. rugpjūčio 31 d. įsakymu Nr. (1.3.) V1-18 patvirtintas Elektroninio dienyno Prienų menų mokykloje naudojimo tvarkos aprašas leido efektyviau fiksuoti mokinių ugdymo pasiekimus, aprašyti jų pažangą bei vykdyti lankomumo apskaitą ir užtikrinti nuoseklų ugdymo duomenų tvarkymą. Baigtinis elektroninio dienyno naudojimas mokykloje įgalino aktyviau komunikuoti su tėvais ir gauti daugiau patikimos grįžtamosios informacijos apie vaiko pažangą, ugdymąsi, nelankymo priežastis. Įgyvendintas veiklos plano tikslas 1.2. Tęsti mokytojų bendradarbiavimą organizuojant renginius. Bendradarbiaujant mokytojams, tėvams ir socialiniams partneriams buvo sėkmingai ir aktyviai vykdoma projektinė veikla, kurioje aktyviai ir noriai dalyvavo daugelis mokyklos mokinių. Skatinant lyderiaujančių mokytojų aktyvumą į renginių organizavimą 2023 m. įsitraukė daugiau mokytojų, kurie puikiai įgyvendino savo idėjas organizuodami respublikinius konkursus ir festivalius: „Muzikinės kelionės“, Pavasario spalvos“, „Muzikinė mozaika“, „Linksmieji pirštukai“, „Andantino“, „Akordeonas kelyje nuo klasikos iki džiazo“, „Baroko ritmu“, „Siurprizas“, „Linksmos natos“, „Nuotaikos“, „Skriski, giesmele“. 2023 m. vasario–gegužės mėnesiais organizuotas respublikinis projektas „Piešiu muziką“. suorganizuota virtualios realybės filmo „Angelų takais“, pastatyto pagal M .K .Čiurlionio paveikslus bei muziką, peržiūra. Filmą peržiūrėjo pusė mokyklos mokinių ir jų tėvelių. Suorganizuotas II respublikinis seminaras-praktikumas „Ansamblinio muzikavimo svarba jaunųjų akordeonistų ugdyme“. Gegužės 19 d. Prienuose, suorganizuotas baigiamasis jungtinis akordeonistų koncertas „...to dar nebuvo!“. Mokytojų iniciatyva dalyvauta kitų meno mokyklų organizuotuose projektuose: viktorina „Maestro 2023“, Birštone, „Kultūrų kryžkelėje“, Kaune, ,,Muzikuokime drauge Lietuvos dvaruose ir pilyse“ Gelgaudiškyje, IX-ajame tarptautiniame akordeonistų sąskrydyje „Su meile akordeonui“ Veisiejuose ir kituose renginiuose. Mokytojų aktyvaus darbo ir iniciatyvumo dėka mokykloje sudarytos galimybės mokiniams ne tik mokytis, bet ir dalyvauti įvairių lygių konkursuose, festivaliuose, koncertuose, projektuose bei parodose. Gabiausi ir labiausiai motyvuoti mokyklos muzikinių bei dailės skyrių mokiniai sėkmingai dalyvavo tarptautiniuose festivaliuose bei konkursuose, kurie organizuoti Vikietijoje (Drezdene), Austrijoje (Vienoje), Kazachstane, Didžiojoje Britanijoje, Prancūzijoje (Lione), Čekijoje (Lidice), Italijoje bei Lietuvoje. Daugelis šiuose renginiuose dalyvavusių mokinių tapo diplomantais arba laureatais. Mokykloje buvo organizuota įvairių formų edukacinė veikla mokiniams: netradicinės pamokos, projektai, pažintinės mokomosios išvykos. Pagal mokyklos veiklos planą vyko kontrolinės pamokos, dalykų akademiniai koncertai, perklausos, baigiamieji egzaminai. Šiais metais pavyko atkurti mokinių chorą. Jaunių choras ir kanklininkų ansamblis ruošiasi dalyvauti 2024 m. Dainų šventėje „Kad giria žaliuotų“. Labai svarbia veiklos sritimi laikome mokyklos bendradarbiavimą su Respublikos meno mokyklomis bei rajono socialiniais partneriais. Įvairiomis progomis vyko mokyklos mokinių koncertai socialinių partnerių bendruomenėms. Buvo suplanuotas ir kryptingai vykdomas pedagoginių darbuotojų kvalifikacijos tobulinimas. Pradėta įgyvendinti ilgalaikė (40 val.) kvalifikacijos tobulinimo programa „Ugdymo(-si) motyvacija muzikos / meno mokykloje“, pagal prioritetą Lyderystės ugdymui ir mokymuisi kompetencijos tobulinimas. Mokyklos mokytojai gilino savo pedagogines ir profesines kompetencijas kvalifikacijos tobulinimo renginiuose: 40 seminarų, 7 meistriškumo mokymuose, 3 konferencijose, 4 renginiuose mokytojai skaitė pranešimus, stebėjo ir vedė bei aptarinėjo 12 atvirų pamokų, parengė du straipsnius spaudai, pastoviai informavo apie savo veiklą mokyklos svetainėje bei viešino Facebook paskyroje. Prienų meno mokyklos „Mokymosi kokybės ir aplinkos užtikrinimo“ programos 2023 m. IV ketv. sąmata 923.500,00 Eur. Gauta asignavimų 923.033,90 Eur, patirta kasinių išlaidų 923.033,90 Eur. Mokėtinų ir gautinų sumų įsiskolinimo 2023 m. gruodžio 31 d., kurių mokėjimo terminas pradelstas, nėra. 2023 m. gruodžio 31 d. einamosios banko sąskaitos likutis 0,00 Eur. Biudžetinių pajamų sąskaitos likutis 1.792,56 Eur už mokslą. Iš kitų šaltinių 2.074,36 Eur: iš jų 1,2% paramos lėšos 1.755,51 Eur., konkurso „Linksmos natos“ 88,85 Eur., konkurso „Nuotaikos“ 230,00 Eur. _________________________